พอดีผมกับแฟนได้มีเพศสัมพันธ์กันในวันที่ 1 มิถุนา ป้องกันโดยใช้ถุงยางอนามัยตลอด แล้วหลั่งนอก เช็คถุงยางแล้วไม่รั่วไม่ขาดไม่ซึม แฟนเป็นคนมีประจำเดือนไม่ปกติ บางเดือนมาเร็ว บางเดือนมาช้า เดือนที่แล้วมาวันที่ 10พ.ค ถึงวันนี้แฟนยังประจำเดือนไม่มา อยากทราบว่ามีโอกาสท้องมั้ยครับ
สวัสดีค่ะ การมีเพศสัมพันธ์กันนั้น ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1- 2%ดังนั้นโอกาสตั้งครรภ์มีได้น้อยมาก การที่ประจำเดือนมาไม่สม่ำเสมออยู่แล้วจากสาเหตุใดๆก็อาจทำให้ประจำเดือนตอนนี้มาคลาดเคลื่อนไปโดยไม่เกี่ยวกับการตั้งครรภ์ได้สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุเช่นความผิดปกติของมดลูก รังไข่ หรือการสร้างฮอร์โมนของร่างกายต่อไป